text: Pas på tågen
  03 oktober 2015 kl. 04.41
  Der er tæt tåge flere steder i regionen. Derfor opfordrer politiet til forsigtig kørsel.
  Natten igennem har der flere steder ligget en tæt tåge ud over landskabet.
  Det er ikke alle steder, der er tåge, men tågebankerne kommer lige pludselig, og derfor opfordrer politiet i Syd- og Sønderjylland bilister til at huske at sænke farten og køre efter forholdene.
  Sidst på formiddagen lørdag skulle tågen lette, og endnu en dejlig efterårsdag er i sigte med sol eller delvis sol og op til 17 grader.
  Hvis man nu ikke skulle have nået at gøre haven vinterklar, så er det en god ide at bruge lørdagen til det formål, da søndag ser mere regnfuld og grå ud og med mulighed for torden.
  